Novo! Projekt u našoj školi

PROJEKT **Biosigurnost i biozaštita**

NOSITELJ je učiteljica prirode i biologije Marjana Boršćak- Sudec;

U ovaj projekt su uključeni zainteresirani učenici šestih razreda.

CILJEVI ovog projekta:

- Upoznati učenike s važnošću stručnog, znanstvenog, globalnog i osobnog pristupa u sprječavanju zaraznih bolesti

- Analizirati potencijalne opasnosti biougroze i načine prevencije

- Upoznati se s opasnim uzročnicima i njihovim načinom djelovanja

- Razvijati odgovorno ponašanje prema svome i tuđem zdravlju u školi, obiteljskom domu i

 prirodi

- Osposobiti učenike za prosuđivanje i vrednovanje informacija u javnom medijskom prostoru

- Popularizirati znanost i istraživanje (STEM područje)

- Razvijati interes za znanost i istraživanje u STEM području kroz istraživački rad

- Razvijati suradnički odnos među učenicima, učenicima i mentorima te učenicima i roditeljima

- Razvijati i usavršavati digitalne kompetencije kroz izradu digitalnih video i audio materijala,

 prezentacija, dijagrama i kvizova

- Poticati i razvijati komunikacijske i prezentacijske vještine –

- Razvijati kreativne načine izražavanja - Stručno usavršavanje učitelja, nastavnika i stručnih

 suradnika

O PROJEKTU:

Izbijanjem pandemije virusa SARS-CoV-2 uočena je važnost dodatne edukacije učenika, učitelja, nastavnika i stručnih suradnika o navedenom problemu. Važnost promicanja vrijednosti očuvanja ljudskog zdravlja i prevencije zaraznih bolesti bio je glavni poticaj za pokretanje ovog projekta kako bi se u osnovne i srednje škole u Republici Hrvatskoj uvelo poučavanje o sadržajima vezanih uz biosigurnost i biozaštitu. Nositelji projekta su: Klinika za infektivne bolesti „Dr. Fran Mihaljević“, Zagreb, Hrvatski zavod za javno zdravstvo, Hrvatsko društvo za biosigurnost i biozaštitu u partnerstvu s OŠ Vijenac, Osijek. Projekt se provodi u osnovnim i srednjim školama u Republici Hrvatskoj. Namijenjen je kombiniranim skupinama učenika 5. i 6. razreda i 7. i 8. razreda osnovne škole te trogodišnjim i četverogodišnjim srednjim školama. Učenici zajedno sa svojim učiteljima, nastavnicima – mentorima, putem digitalne platforme, obrađuju sadržaje i svladavaju planirane ishode koji se nalaze u sklopu Kurikuluma Biosigurnost i biozaštita. Planirane ishode učenici ostvaruju kroz istraživački rad, učenje putem rješavanja problema, praktični rad, unos, obradu i analizu podataka, izradu plakata, prezentacija, sudjelovanje u raspravama, kreativno izražavanje, rješavanje kvizova i sl. Na kraju nastavne godine planirano je natjecanje učenika u stečenom znanju i vještinama te prezentacija rezultata istraživačkih radova u organizaciji Agencije za odgoj i obrazovanje. Svi scenariji Poučavanje je prilagođeno i mogućoj nastavi na daljinu.

Biosigurnost u školama - NAMJENA PROJEKTA

Osnovne škole: Projekt Biosigurnost i biozaštita je namijenjen učenicima 5. i 6. razreda te 7. i 8. razreda osnovne škole

Srednje škole: Projekt Biosigurnost i biozaštita je namijenjen učenicima od 1. - 4. razreda u četverogodišnjim školama ili od 1.- 3. razreda u trogodišnjim školama

Učitelji i nastavnici: Projekt u školi su realizirali učitelji i nastavnici Biologije ili STEM područja, stručni suradnici i dr.

Aktivnosti i metode:

- istraživačka nastava

- učenje putem rješavanja problema

- učenje putem video-materijala

- praktični rad

- unos, obrada i analiza podataka

- online učenje, rješavanje online kvizova i upitnika

- izrada grafičkih priloga (dijagrama i kartograma)

- fotografiranje svih faza projekta

- izrada plakata, prezentacija i web stranice projekta

- organizacija završne prezentacije rezultata projekta

- sudjelovanje u vrednovanju

- sudjelovanje u edukacijama i radionicama

Očekivani rezultati

 - oblikovan način razmišljanja i ponašanja učenika kao odgovornih članova društva vezanih uz

 osobno zdravlje i zdravlje drugih ljudi

 - primjena znanja o opasnim uzročnicima, prevenciji i zaštiti od istih

- razvijena ekološka svijest učenika i interes za ekologiju

- razvijen interes za istraživački rad i STEM područje

 - razvijene digitalne kompetencije vezane uz programiranje, mjerenje, unos, obradu, analizu i

 prezentaciju podataka

 - razvijen suradnički odnos učenika, mentora i roditelja

- razvijene komunikacijske i prezentacijske vještine

Stručni suradnici u projektu:

1. Andreja Dorić, prof. Biologije i Kemije, učiteljica savjetnica, OŠ Darda, Darda suradnica na izradi kulikuluma i autor preporuka za ostvarivanje odgojno-obrazovnih ishoda

2. Vesna Vrbošić, prof., ravnateljica OŠ Vijenac, Osijek

3. Dr. sc. Ljiljana Žmak, dr. med, Hrvatski zavod za javno zdravstvo, Hrvatsko društvo za biosigurnost i biozaštitu

4. Dinko Kralik, dr. vet. med., Poljoprivredna i veterinarska škola, Osijek

5. Dr. sc. Ivana Pavić Šimetin, Hrvatski zavod za javno zdravstvo

6. Svetlana Tomić, prof. Matematike i Fizike, OŠ Laslovo, Laslovo

7. Luna Jelavić, III. gimnazija, Osijek

Tijekom provođenja pilot-projekta planirano je uključivanje više stručnjaka s biomedicinskog područja te učitelja STEM područja

Evaluacija projekta:

Evaluacija projekta provodi se tijekom svih faza projekta kako bi se poboljšala njegova uspješnost.

U evaluaciji sudjeluju svi sudionici projekta: voditelji, učitelji i nastavnici, vanjski suradnici i učenici, a provodi se putem evaluacijskih listića, upitnika, rubrika za vrednovanje i dr.

Završno vrednovanje projekta provest će se u suradnji s Agencijom za odgoj i obrazovanje

LITERATURA i edukacija:

Planirane edukacije učitelja i nastavnika u školskoj godini 2022./2023.:

edukacija – Agencija za odgoj i obrazovanje - Državni stručni skup za učitelje i nastavnike – voditelje projekta u osnovnim i srednjim školama u Republici Hrvatskoj